بواسطة علي الطويلأفكار, حياة يومية2015 - 26 أغسطس2019 - 19 فبراير
#000001
السلام عليكم، كانك من جماعة نقرا سطرين ونمشي نعلّق فأرجوك سألتك بالله، حاول إنك تفضي نفسك 5 دقايق وتقرا قبل ما تعلق، لأن كل كلمة هنايا كتبتها لسبب مش لحشو الفراغات!
#000002
اللي نقرو فيه ونشوفو فيه راهو يأثر على نفسيتنا من غير مانحسو، لأن العقل الباطن اللي ماعندناش سلطة عليه، حتى هو ليه قدرة على صنع قراراتنا.
#000003
كلها الحاجات هادي مع بعضها تأثر علينا، وتجيبلك الشعور متع:
#000006
2. استعمل عقلك. مش كل خبر تقراه أو كلام مكتوب عند صديق، تخليه يأثر على عاطفتك وقراراتك، الشير (والشهدرة) ولت بالبلاش وماتنسوش “الرقيب العتيد” اللي يسجل في كل حاجة تطلع مننا، لهذا ماتقولش لا أني مانندريش وماقصديش وماكنتش نعرف وفلان قال هكي، لأن ربي حيحاسب فلان، كما إنه حيحاسبك على نعمة العقل اللي تجبد عليها في السيفون عشرات المرات كل 24 ساعة، انت مسؤول على تصرفاتك، مش الدخان ولا السكر ولامديرك في العمل ولا الصغار في الحوش، انت اللي مفروض تفكر في حلول لمشاكلك وتشغل راسك وتلقالها حل يرضي الجميع ومايضر حد.
#000011
طبعاً هالنصائح موجهة ليا قبل كل فرد فيكم، وكتبتها مش تنحية ملامة عن نفسي أو كأني نقول إني منزّه ومخلوق من طينة تانية!
#000013
التلات نقاط اللي كتبتها، باش وصلتلها مشيت في مستنقعات هلبا، وغلطت هلبا، وقاعد نغلط لكن في كل مرة نحاول إنقصها لين تختفي، ومع بعضنا إن شاء الله نحاولو ننصحو بعضنا، وكل واحد يحاول معاش يكتب كلام سلبي ماينفعش حد، مع إن في كلام سلبي ينفع مرات، لكن العبرة بالخلاصة والنتيجة لهالكلام، هل بيجيب نتيجة؟ هل حيغير انسان للأفضل؟
#000014
عارف إن حياتنا مش عايشينها زي مامفترض إنه نعيشوها، وعارف إن الفساد كاثر، ومانبيش نغرد خارج السرب، الواقع مرير والمستقبل مجهول، بس في بداية 2011 كان عندي امل، واملي كان مبني على الناس، وأملي كبير في ربي إنه يعطينا مانستاهلو! وماننسوش أن ربي يقول للشيء كن فيكون،
#000015
ربي عز وجل وضح في هالآية الكريمة أنه لا يغير ما بقوم من النعمة والعافية، حتى يغيروا ما بأنفسهم، والمعنى: أنه لا يسلب قوماً نعمة أنعمها عليهم، حتى يغيروا ما كانوا عليه من الطاعة والعمل الصالح.
#000016
هداني الله واياكم
#000020